3. Midttrafiks udbud af kollektiv trafik (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om Trafikselskaber
SAGENS INDHOLD
Byrådet skal i denne sag tage stilling til Midttrafiks anbefalinger vedrørende udbuddet 
af regional og lokal kørsel i [adresse] (69. udbud). Udbuddet planlægges gennemført 
med vilkår om emissionsfrie elbusser, der har baggrund i kommunernes klima- og 
bæredygtighedsstrategier.
Udbuddet drejer sig om busruter, som senest blev udbudt i 2013 (34. udbud), hvor kontrakterne ikke kan 
forlænges yderligere. Udbuddet består af i alt 240.000 køreplanstimer og 101 kontraktbusser, fordelt på i 
alt 34 ruter. Udbuddet forventes offentliggjort medio september 2024 med driftsstart til køreplansskiftet i 
juni 2026.
Midttrafik har besluttet, at udbuddet fordeles på fem pakker ud fra hensigtsmæssig geografisk afgrænsning 
samt muligheden for afgivelse af kombinationsbud på flere pakker vil skabe synergi for opnåelse af den 
bedste pris. Udbuddet er Midttrafiks største udbud, hvoraf Favrskov Kommunes andel udgør 3,9%.
I dette udbud er Favrskov Kommune bestiller af ruterne 115 og 314, med samlet 7.604 køreplanstimer. De 
øvrige ruter (55, 114, 118 og 200) er regionale busruter og finansieres af Region Midtjylland. 
Ruterne, der kører i eller gennem [adresse] fremgår af bilag 1.
VURDERING
Midttrafik oplyser, at kontraktens løbetid i udbuddet vil være 12 år med option på to gange to års 
forlængelse, i alt op til 16 år. Den normale kontraktlængde har tidligere været 10 år. Investeringer i elbusser 
samt ladeinfrastruktur er en markant større investering for operatørerne, hvorfor Midttrafik imødegår dette 
ved at forlænge kontraktperioden. Det forventes at reducere omkostningerne for operatørerne og sikrer 
bestillerne bedre priser, da afskrivningsperioden forlænges.
Midttrafik anbefaler, at udbuddet gennemføres med elbusser. Det vil ikke være økonomisk rentabelt at 
udbyde kørslen med dieselbusser i perioden 2026 til 2029, da det vil kræve endnu en udbudsproces med 
elbusser i løbet af 2028. Her er det Midttrafiks vurdering, at det rette tidspunkt til at gennemføre omstillingen 
til elbusser, er dette udbud med driftsstart i 2026. 
Indsættelse af elbusser er nyt i den kommunale infrastruktur og vil bl.a. kræve:
1.
Tilpasning af den fysiske stationsstruktur på endestationer.
2.
Etablering af lade-faciliteter på strategiske lokationer.
I forhold til tilpasning af den fysiske stationsstruktur, har Region Midtjylland i udbuddet krævet, at Midttrafik 
optimerer ruterne og dermed kapaciteten for at skabe fundament for indsættelse af elbusser samt skabe 
[adresse]: EMN-2024-00475
Dok-ID: 3692197
Sagsbehandler: cbra
Teknik- og Miljøudvalget
8. maj 2024  16:00
besparelse på dubleringsbusser. Det har afstedkommet, at udbuddet på ruterne 114, 115, 118 og 200 vil 
være el-ledbusser.
Ledbusserne kræver særlige fysiske forhold, som gør, at [adresse] skal tilpasses for at kunne 
modtage disse busser. De eksisterende skråparkeringer vil ikke kunne anvendes, da det 
sikkerhedsmæssigt ikke accepteres af Midttrafik, at ledbusserne bakker på stationsområdet. Derfor kan der 
anlægges langsgående perron, således, at busserne kan køre ind og forlæns ud igen. Det vil medvirke til 
et betragteligt bedre køre-flow og en langt bedre passageroplevelse.
Teknik og Miljø har på baggrund af de nødvendige tilpasninger af stationerne, som følger af dette udbud, 
vurderet konsekvenserne for [adresse]. [adresse] er i den nuværende 
udformning ikke hensigtsmæssigt indrettet ift. modtagelse af ledbusser, hvorfor forslag her til er skitseret i 
Bilag 2. Teknik og Miljø har over for Midttrafik påpeget, at Region Midtjylland som bestiller af ruterne 
forventes at løfte finansieringen af de nødvendige fysiske ændringer som ledbusserne medfører.
Det vurderes, at der er behov for etablering af ladestruktur på [adresse], med opsætning af 
to 150 kW hurtigladere samt en transformatorstation. Forberedelse og etablering af den ændrede fysiske 
indretning af stationen, eksklusiv ladestanderne, finansieres fuldt ud af Region Midtjylland. Indkøb, drift og 
vedligehold af ladestanderne vil påhvile busoperatørerne, hvilket indgår i udbuddet som en del af 
tilbudspriserne på buskørslen.
I [adresse] vil ovenstående også gælde endestationen for rute 200 på [adresse] i Hinnerup. 
Her vil dog være tale om etablering af én ladestander og ikke ændring af de fysiske forhold, da ledbusserne 
kan vende rundt på pladsen. Den endelige placering vil blive planlagt i relation til udviklingen af området 
[adresse].
I Midttrafiks anbefalinger fremgår overtagelse af eksisterende dieselbusser fra den nuværende kontrakt. 23 
af disse busser er diesel ledbusser og anbefales anvendt i udbuddets pakke 5, omfattende regionalruterne 
100, 103, 302, 306, 331, som alle er finansieret af Region Midtjylland. De resterende 40 dieselbusser vil, 
fra 2026 til 2030, blive anvendt fortrinsvis som dubleringsbusser på ruter uden for Favrskov Kommune, 
hvorefter de falder for det udbudsbestemte alderskrav. Det er med til at sikre den bedst mulige økonomiske 
udnyttelse af busserne med busovertagelse.
ØKONOMI
I Midttrafiks budgetforslag for 2024 opregnes de kommunalt finansierede busruter 115, 314 og 851 til en 
samlet omkostning på 8,16 mio. kr. 
På grund af meget lav benyttelse uden for skolernes ringetider set i forhold til økonomien, har Teknik og 
Miljø vurderet, at rute 851 ikke skal indgå i dette udbud. Rute 851 udgør en betragtelig økonomisk 
belastning med 1,45 mio. kr. Ruten benyttes på skoledage af gennemsnitligt 33 passagerer på de afgange, 
som foreslås fastholdt, og på ikke-skoledage af en passager.
Ruten kan i stedet omlægges til køreplanskiftet i 2025 til en B-kontrakt (skolerute), hvilket vil reducere 
omkostningen til ca. 0,9 mio. kr. Fordelen for passagererne vil være, at ruten hermed bliver gratis, samtidig 
med at Favrskov Kommune opnår en besparelse på ca. 0,5 mio. kr. uden at ruteforløb eller serviceniveau 
i øvrigt påvirkes.
Introduktionen af elbusser forventes at skabe en positiv effekt på passagertallene, da støjniveauet og 
komforten er langt bedre end i de nuværende kontraktbusser. Stigende passagerudvikling er set andre 
steder ved introduktion af elbusser, og således forventes også for disse ruter stigende passagerindtægter 
ift. det nuværende niveau, hvilket vil have positiv effekt på økonomien.
Midttrafik har desuden fokuseret på optimering af ruterne i [adresse] til udbuddet. På rute 115 
har Midttrafik ved indsættelse af en ledbus sparet en dubleringsbus. Der har tidligere været anvendt 
dubleringsbusser mellem Hinnerup og Hadsten, på grund af kapaciteten til og fra særligt [adresse] 
Gymnasium. Dette løses ved indsættelse af en ledbus. Det er billigere at drifte en ledbus, fremfor drift af 2 
almindelige kontraktbusser. Midttrafik samt Teknik og Miljø vurderer, at det er hensigtsmæssigt at foretage 
tilpasningen.
Midttrafik har, som følge af de ovenfor angivne udbudsparametre og optimeringer, en forventning om, at 
økonomien ikke vil være stærkt stigende, men omtrentlig omkostningsneutral i forhold det nuværende 
budget for 2026 og frem. 
INDDRAGELSE
Midttrafik vil tage initiativ til at inddrage kommunerne, Region Midtjylland og disses politiske niveauer i et 
tæt samarbejde omkring planlægning af de individuelle optimale løsninger. Desuden har Teknik og Miljø 
over for Midttrafik påpeget nødvendigheden af at der indledes dialog mellem Region Midtjylland og 
Favrskov Kommune om, hvordan [adresse] tilpasses.
INDSTILLING
Direktøren for Teknik og Miljø indstiller til Byrådet:
1.
At Midttrafiks anbefalinger vedrørende dette udbud godkendes i forhold til at udbyde kontraktkørsel 
med elektriske busser.
BESLUTNING
.
Teknik- og Miljøudvalget, 8. maj 2024: 
Fraværende: Ingen
Indstilles godkendt med en tilføjelse af et link til Midttrafiks digitale rute- og zonekort, hvor de relevante ruter 
er visualiseret: Digitalt rute- og zonekort [adresse]
Bilag

Notat vedr. elbusser (3698648)

[adresse], forslag til projektering februar 2024 (3682074)
